Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 610

2. Szakmai elmélet A jelölt rendelkezzen részletes ismeretekkel az alábbi témakörökben: 2.1. A bronzművesség története A bronzművesség kezdetei. Az ókori, görög, etruszk, római bronzszobrászat. Bizánci és az ókeresztény bronzművesség. Román kori bronzművesség. Gótikus bronzművesség. Reneszánsz bronzművesség. Barokk bronzszobrászat. Klasszicista bronzszobrászat. Romantikus bronzszobrászat. A jelenkori bronzművesség. 2.2. Anyag- és technológiai ismeretek A bronzműves és szoboröntő ismerje: — az alapműveletekkel kapcsolatos elméleti és gyakorlati összefüggéseket, — a bronzöntőműhely berendezését, felszerelési tárgyait, — a rézötvözetek fizikai, mechanikai tulajdonságait, olvadáspontját, — a rézötvözetek olvadáspont-változásait, az ötvözőanyagok hozzáadásának arányában, — a formázóhomokok fajtáit, összetételeit, tulajdonságait, — a formázómasszák, samott keverékek tulajdonságait, égetési hőmérsékletét, — az öntésnél használt eszközök, szerszámok működését és használatát, — a formázóviaszok fajtáit, sajátosságait, öntését és ecsetelését, — a homok és samott öntőformák szárításának, égetésének technikáit, — a beömlőrendszerek tervezésének alapelveit, logikáját, a levegő elvezetésének megoldásait, — a bronz olvasztásának technikáit, — az öntési eljárásokat, a bronz képlékeny alakítását, — a síkformázási eljárásokat, — a kisplasztika samott formázásának kérdéseit, — a héj öntvények készítését, a magkészítést, — a szilikon gumi fajtáit, tulajdonságait, felhasználási lehetőségeit, — az öntvényhibák fajtáit, ezek lehetséges okait, — az öntvény megmunkálásának technikáit, — a hiánypótlási, javítási eljárásokat, — a nyers öntvény tisztításánál, cizellálásánál használatos gépek és szerszámok működését, használatát. 2.3. Munka- és környezetvédelem A jelölt ismerje és tudja alkalmazni: — az általános munka- és környezetvédelmi szabályokat, — a tűzvédelmi előírásokat. Ismerje: — a speciális szakmai védőfelszereléseket és azok használatát, — az alapvető elsősegélynyújtás szabályait és alkalmazását.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes